b'\n_START_ARTICLE_\nSergej Kapus\n_START_PARAGRAPH_\nSergej Kapus slovenski slikar in profesor, *19. november 1950, Ljubljana.\n_START_SECTION_\nBiografija\n_START_PARAGRAPH_\nDiplomiral na Filozofski fakulteti v Ljubljani na oddelku za umetnostno zgodovino in sociologijo. Razstavljati je za\xc4\x8del leta 1975. Je avtor teoreti\xc4\x8dnih in kriti\xc4\x8dnih spisov o modernem slikarstvu, ki jih je publiciral v revialnem tisku in razstavnih katalogih. Leta 1991 je v Moderni galeriji v Ljubljani organiziral razstavo Podoba in snov, ki je predstavljala pregled slovenskega visokomodernisti\xc4\x8dnega slikarstva sedemdesetih let. Leta 1998 je v zalo\xc5\xbebi Moderne galerije v Ljubljani izdal monografijo o slikarju Jo\xc5\xbeefu Petkov\xc5\xa1ku. Leta 1999 je v okviru programa Narodne galerije v Ljubljani pripravil razstavo Jo\xc5\xbeef Petkov\xc5\xa1ek; Podvojene slike. Leta 2000 mu je Univerza v Ljubljani dodelila priznanje umetni\xc5\xa1kih del in ga leta 2001 habilitirala za docenta za slikarstvo. Leta 2002 je imel veliko retrospektivno razstavo v Moderni galeriji v Ljubljani. Od leta 1992 do 2005 je sodeloval na Pedago\xc5\xa1ki fakulteti v Ljubljani, kjer je predaval o moderni umetnosti, od leta 2005 pa predava na oddelku za slikarstvo na Akademiji za likovno umetnost in oblikovanje v Ljubljani.'